laion/Wikipedia-Exotic huggingface dataset:
Cooki maakond (Illinois)

Cooki maakond (Cook County) on maakond USA-s Illinoisi osariigis. Geograafilised koordinaadid on 41°48' N, 87°43' W. Maakonna halduskeskus on Chicago. Maakonna pindala on 4230 km², millest 1780 km² moodustab veepindala. Elanike arv oli 2010. aasta rahvaloenduse järgi 5 194 675. Aastal 2000 oli elanike arv 5 376 741. Cooki maakond on elanike arvult USA teine maakond. Lake'i maakond (Illinois) (põhjas) Lake'i maakond (Indiana) (kagus) Willi maakond (lõunas) DuPage'i maakond (läänes) Kane'i maakond (läänes) McHenry maakond (loodes) Berrieni maakond (idas) Cooki maakond moodustati 15. jaanuaril 1831 Putnami maakonna osast 54. Illinoisi maakonnana. Maakond on saanud nime poliitik Daniel Pope Cooki järgi. Cooki maakonna koduleht (inglise keeles)
Need koledad kübarad

"Need koledad kübarad" (Those Awful Hats) on Ühendriikide 1909. aasta komöödiafilm, mille lavastas D. W. Griffith. Filmi koopiaid säilitatakse Kongressi raamatukogu filmiarhiivis. Mack Sennett Flora Finch Linda Arvidson John R. Cumpson George Gebhardt Robert Harron Anita Hendrie Charles Inslee Arthur V. Johnson Florence Lawrence Gertrude Robinson Dorothy West "Progressive Silent Film List: Those Awful Hats". Silent Era. Vaadatud 19. juuli 2013.
Stephen Yablo

Stephen Yablo (sündinud 1957) on USA filosoof, kes töötab loogikafilosoofia, vaimufilosoofia, metafüüsika ja keelefilosoofia valdkonnas. Ta sai doktorikraadi California Ülikoolist Berkeleys, kus teda juhendasid Donald Davidson ja George Myro. Ta on töötanud Michigani ülikoolis Ann Arboris. Praegu töötab ta Massachusettsi Tehnoloogiainstituudis. Stephen Yablolt pärineb Yablo paradoks (1993), mille ta esitas enesele osutamist ja tsirkulaarsust vältiva valetaja paradoksi taolise paradoksi näitena. Viimasel ajal[millal?] on ta tegelnud matemaatilise fiktsionalismiga. 2012 Ameerika Kunstide ja Teaduste Akadeemia liige. Ta on abielus filosoof Sally Haslangeriga. Mental Causation. – The Philosophical Review, 1992, kd 101, nr 2, lk 245–280. Veebiversioon Paradox Without Self-Reference. – Analysis, 1993, kd 53, lk 251–252. Veebiversioon Go Figure: A Path Through Fictionalism. Veebiversioon Stephen Yablo Stephen Yablo koduleht (inglise)
Saba saar

Saba on saar Kariibi meres Tuulepealsete saarte rühmas. Saar moodustab ühe kolmest Hollandi eriomavalitsusest (bijzondere gemeente) Kariibi Madalmaades. Selle halduskeskus on The Bottom. Saare pindala on 13 km² ja elanike arv 1933 (2020). Suurema osa saarest moodustab kustunud vulkaan Mount Scenery (888 m), mis on Madalmaade Kuningriigi kõrgeim punkt. 2010. aastani kuulus Saba Hollandi Antillide koosseisu. Saarel on 1963. aastal valminud Juancho E. Yrausquini lennujaam, kus on maailma lühim (u 400 m) kaubanduslik lennurada. Saarele saab lennata vaid Sint Maartenis asuvast Printsess Juliana rahvusvahelisest lennujaamast. Esimene lennuk maandus saarel 1959. aasta 9. veebruaril Saint-Barthélemyst. Lennuki Dornier Do-27 piloot oli Rémy de Haenen. Saarel väljastatakse kohalikku ajalehte Saba Herald. Chilton, Nicola (8. juuli 2022). "What it's like to land on the world's shortest commercial runway" [Kuidas on maanduda maailma lühimal kaubanduslikul lennurajal]. CNN (inglise). Vaadatud 18. jaanuaril 2023.{{netiviide}}: CS1 hooldus: url-olek (link)
Laimonis Kamara

Laimonis Kamara (4. veebruar 1934 – 15. juuli 1983) oli läti luuletaja ja tõlkija. Laimonis Kamara oli pärit läti-eesti segaperekonnast. Ta töötas alates 1948. aastast postiljonina, ekskursioonijuhina ja Läti Raadio kirjandussaadete toimetajana. Seejärel oli vabakutseline literaat. Lõpetas 1959. aastal Riia 8. Töölisnoorte Keskkooli, õppis aastatel 1959–1967 Tartu Riiklikus Ülikoolis eesti keelt ja kirjandust. Avaldas läti keeles luulekogud "Iepinumi" ("Põimingud", 1977) ja "7x7" (1985). Samuti avaldas läti keeles kolm lasteraamatut. Laimonis Kamara tõlkis eesti keelest läti keelde ligikaudu neljakümne eesti luuletaja ja kirjaniku loomingut. Muuhulgas koostas ja tõlkis ta 1960. aastate 23 eesti luuletaja antoloogia "Cilvēki krastā" ("Inimesed rannikul", 1970). Laimonis Kamara tõlkis läti keelde ka soome ja ungari keelest. 1977 Juhan Smuuli nimeline kirjanduse aastapreemia (eesti luule antoloogia "Kus külas kõndis Koidula ...") Eesti kirjarahva leksikon. Tallinn, 1995, lk. 174 Hannes Korjus "Lätimaal eestlasi otsimas", kirjastus Kadmirell, 2011, lk 149–153
Dollie seiklused

"Dollie seiklused" on D. W. Griffithi poolt 1909. aastal loodud ameerika draamafilm. "Dollie seiklused" oli D. W. Griffithiti debüütfilm. Filmi koopiaid säilitatakse Kongressi raamatukogu filmiarhiivis. Arthur V. Johnson - isa Linda Arvidson - ema Gladys Egan - Dollie Charles Inslee - mustlane Madeline West - mustlase naine Mrs. George Gebhardt "Progressive Silent Film List: The Adventures of Dollie". Silent Era. Vaadatud 19. juuli 2013. The Adventures of Dollie – Dollie' seiklused
Yablo paradoks

Yablo paradoks on valetaja paradoksi taoline paradoks, mille avaldas 1993 Stephen Yablo. Selle versioonid esinevad juba töödes Yablo 1985 ja Visser 1989. Olgu meil lausete lõpmatu jada S1, S2, S3, ..., kus iga Si ütleb, et kõik järgnevad väited on mittetõesed. Nüüd, kui S1 on tõene, siis kõik järgnevad laused on ebatõesed, sealhulgas S2. Järelikult on vähemalt üks tõene Sk nii, et k>2. See räägib lausele S1 vastu. Kui aga S1 on ebatõene, siis on vähemalt üks tõene Sk nii, et k>1. Olgu niisugune näiteks Sm. Siis Sm+1 on ebatõene, järelikult on olemas vähemalt üks tõene Sk nii, et k>m+1. See aga on vastuolus lausega Sm. Seega, kui S1 on tõene või ebatõene, siis ta on tõene ja ebatõene. Yablo esituses on paradoks niisugune: "Oletame vasturääkimiseks, et mõni Sn on tõene. Lähtudes sellest, mida Sn ütleb, on mis tahes k>n korral Sk ebatõene. Sellepärast (a) Sn+1 on ebatõene ja (b) iga k>n+1 korral Sk on ebatõene. Järelduse (b) põhjal peab see, mida Sn+1 ütleb, tegelikult paika, millest järeldub järelduse (a) vastaselt, et Sn+1 on tõene! Järelikult on jada iga lause Sn ebatõene. Aga siis on igale antud lausele järgnevad laused kõik ebatõesed, mistõttu Sn on ikkagi tõene!" Selles paradoksis ei paista esmapilgul olevat enesele osutamist ega muud laadi tsirkulaarsust. Näitena sellisest paradoksist Yablo selle ka esitas. See on oluline sellepärast, et mitmed valetaja paradoksile pakutud lahendused on suunatud enesele osutamise ja tsirkulaarsuse vältimisele. Graham Priest väidab, et Yablo paradoksis esineb eneseleosutuslik tsirkulaarsus ning tal on täpselt sama struktuur nagu kõigil tuttavatel hulgateooria ja semantika paradoksidel. Yablo 1993:252. Priest 1997:236. Stephen Yablo. Truth and reflection. – Journal of Philosophical Logic, 1985, 14, lk 297–349; lk 340. A. Visser. Semantics and the liar paradox. – D. Gabbay, F. Guenthner (toim). Handbook of Philosophical Logic, kd IV, Dordrecht: Kluwer Academic Publishers 1989, lk 617–706; alajaotus 3.2.2. Stephen Yablo. Paradox without self-reference. – Analysis, 1993, 53, lk 251–252. Veebiversioon N. Tennant. On paradox without self-reference. – Analysis 1995, 55, lk 199–207. Graham Priest. Yablo's paradox. – Analysis, 1997, 57, lk 236–242. Roy Sorensen. Yablo's paradox and kindred infinite Liars. – Mind, 1998, 107, lk 137–155. Jc Beall. Is Yablo’s paradox non-circular?. – Analysis, 2001, 61, lk 176–187. Roy Cook. There are non-circular paradoxes (but Yablo's isn't one of them). – The Monist, 2006, 89, lk 118–149.
Antonius ja Kleopatra (film 1908)

"Antonius ja Kleopatra" on 1908. aasta film Maurice Costello ja Florence Lawrence'iga nimiosades. William Shakespeare'i samanimelisele näidendile tuginev film oli esimene Antoniuse ja Kleopatra suhteid käsitlev film. Florence Lawrence: Kleopatra William V. Ranous: Octavius Caesar Betty Kent: Cleopatra William Phillips: Octavius Caesar Charles Chapman: Antonius
Ürgne kutse (film 1908)

"Ürgne kutse" on D. W. Griffithi 1908. aasta film. Filmi aluseks on Jack Londoni samanimeline romaan. Film valmis 1908. aastal Fort Lees (New Jersey). Filmi koopiat säilitatakse Kongressi raamatukogus. Koszarski, Richard (2004), Fort Lee: The Film Town, Rome, Italy: John Libbey Publishing -CIC srl, ISBN 0-86196-653-8] Call of the Wild - Plot Synopsis Jean-Loup Passek et Patrick Brion, D.W. Griffith - Le Cinéma, Cinéma/Pluriel - Centre Georges Pompidou, 1982 - ISBN 2864250357 Pag. 96.
Michael Shapiro

Michael Shapiro (Михаил Константинович Шапиро, sündinud 29. novembril 1939 Yokohamas) on ameerika keeleteadlane, semiootik ja slavist. Ta on arendanud semiootilist lingvistikat, rakendades keeleteaduses Ch. S. Peirce'i mudeleid. Ta on töötanud Browni Ülikooli professorina. Shapiro, Michael 1983. The Sense of Grammar: Language of Semeiotic. (Advances in Semiotics.) Bloomington: Indiana University Press, xiv+236. Shapiro, Michael; Shapiro, Marianne 1998. Figuration in Verbal Art. Princeton: Princeton University Press, xv+286. Shapiro, Michael 1991. The Sense of Change: Language As History. (Advances in Semiotics.) Bloomington: Indiana University Press, xiv+146. Tema abikaasa oli itaalia keeleteadlane Marianne Shapiro (sündinud Goldner, 1940–2003). M. Shapiro elulugu M. Shapiro raamatud M. Shapiro bibliograafia
Antonius ja Kleopatra

"Antonius ja Kleopatra" on William Shakespeare'i näidend. Näidend on kirjutatud 1606. või 1607. aastal. See on järg Shakespeare'i näidendile "Julius Caesar".
Luidoor

Luidoor (prantsuse keeles Louis d'or) on Prantsusmaa kuldmünt, mis võeti kasutusele Louis XIII aegse mündireformiga 1640. aastal. See oli käibel kuni 1795. aastani, mil võeti kasutusele Prantsuse frank.
Jaan Lippmaa

Jaan Lippmaa (30. märts 1942 Pärnu – 16. november 2021 Pärnu) oli eesti insener ja poliitik. 20. Augusti Klubi liige. Ta lõpetas 1960. aastal Pärnu 4. Keskkooli ja 1968. aastal Tallinna Polütehnilise Instituudi automaatika ja telemehaanika erialal. Ta töötas aastatel 1968–1978 Pärnu Piimatoodete kombinaadis ja 1978–1990 kalurikolhoosis Pärnu Kalur. Aastatel 1990–1992 oli ta Eesti Vabariigi Ülemnõukogu liige, ta oli riigikaitsekomisjoni liige. 20. augustil 1991 hääletas ta Eesti iseseisvuse taastamise poolt. 2002 Riigivapi V klassi teenetemärk 2006 Riigivapi III klassi teenetemärk "Kes on kes Eesti poliitikas", Eesti Entsüklopeediakirjastus 1992 "Mitme tule vahel - meenutusi, pildistusi, arutlusi, analüüse". Väljaandja 20. Augusti Klubi, 2011
Christopher Franke

Christopher Franke (sündinud 6. aprillil 1953 Berliinis) on saksa muusik. Ta oli 1970. aastast Saksa elektroonilise muusika ansambli Tangerine Dream liige koos Edgar Froese ja Peter Baumanniga. Algul mängis ta ansamblis löökriistu, hiljem aga süntesaatoreid. 1988. aastal lahkus Franke bändist ja asutas plaadifirma Sonic Images. 1991. aastal kolis ta USAsse, et kirjutada filmimuusikat. Franke on kirjutanud ka ulmeseriaali "Babylon 5" muusika.
Marika Arendia Elita von Wolski

Marika Katarina Arendia Elita von Wolski (neiupõlvenimega Marika Ritso, varem ka Marika Arendi; sündinud 14. aprillil 1955) on eesti majandustegelane. Ta lõpetas aastal 1973 Tallinna 2. Keskkooli, 1981 Tallinna Polütehnilise Instituudi majandusteaduskonna tööstuse planeerimise erialal, 1997 Tallinna Tehnikaülikooli (TTÜ) ärikorralduse õppesuunal, oli aastatel 1996–2004 TTÜ-s doktorantuuris. Wolsky töötas 1980. aastatel Eesti NSV Teaduste Akadeemia Majanduse Instituudis ökonomistina, 1990. aastatel Fenno-Ugria Commersi majandusdirektori ja direktori ning Eesti Kaubandus-Tööstuskoja ettevõtlusnõunikuna. Ta on tegelenud omandireformi uurimisega, oli Projektijuhtide Liidu aseesimees, Kristliku Kultuuri Keskuse juhatuse liige Ta kandideeris 1999. aasta Riigikogu valimistel Eesti Sinise Erakonna nimekirjas, 1999. aasta kohalike omavalitsuste valimistel Isamaaliidu nimekirjas, oli aastatel 2000–2012 Vabariikliku Partei ja 2012–2022 Eesti Iseseisvuspartei liige. Tema isa oli tehnikateadlane Aadu Ritso, vanaisa diplomaat ja arst Eduard Ritson, abikaasa Ioan Arendia Elita von Wolsky. http://digi.lib.ttu.ee/i/?113 "Eesti Päevaleht 28 juuni 1997 — DIGAR Eesti artiklid". dea.digar.ee. Vaadatud 7. septembril 2024. "Arendia Elita von Wolski, Marika Katariina 1955 - TalTech ISIK". ws.lib.ttu.ee. Vaadatud 7. septembril 2024. "Eesti Projektijuhtide Liit ehk EPMA". www.concordiacluster.eu. Originaali arhiivikoopia seisuga 29.11.2014. Vaadatud 18.11.2014. "Säde : lasteleht 18 juuli 1981 — DIGAR Eesti artiklid". dea.digar.ee. Vaadatud 7. septembril 2024. "Äripäev 4 märts 1993 — DIGAR Eesti artiklid". dea.digar.ee. Vaadatud 7. septembril 2024. "Päevaleht 13 oktoober 1993 — DIGAR Eesti artiklid". dea.digar.ee. Vaadatud 7. septembril 2024. "Äripäev 28 veebruar 1997 — DIGAR Eesti artiklid". dea.digar.ee. Vaadatud 7. septembril 2024. "Juhatus". Fenno-Ugria. Vaadatud 7. septembril 2024. "Eesti Päevaleht 2 veebruar 1999 — DIGAR Eesti artiklid". dea.digar.ee. Vaadatud 7. septembril 2024. "| e-Äriregister". ariregister.rik.ee. Vaadatud 7. septembril 2024. "Eesti Päevaleht 10 september 1999 — DIGAR Eesti artiklid". dea.digar.ee. Vaadatud 7. septembril 2024. Intervjuu Ioan ja Marika Katarina Arendia Elita von Wolskyga (2001) https://epl.delfi.ee/artikkel/50827310/aadliproua-kaib-ministriga-kohut https://dea.digar.ee/?a=d&d=rahvahaal19870819.2.17&srpos=3&e=-------et-25--1-byDA%2cbyAU%2cbyTI-txt-txIN%7ctxTI%7ctxAU%7ctxTA-%22marika+ritso%22------------ https://www.ohtuleht.ee/91702/aadliproua-kaib-ministriga-kohut https://www.linkedin.com/in/marika-arendi-517b4790/?originalSubdomain=ee
Dita Lūriņa

Dita Lūriņa-Egliena (sünninimi Dita Lūriņa; sündinud 16. aprillil 1978 Liepājas) on läti näitleja. 2000. aastal lõpetas ta Läti Kultuuriakadeemia näitekunsti erialal. Samast aastast on ta Läti Rahvusteatri näitleja. Ta on mänginud paljudes teleseriaalides. Dita Lūriņa isa on lavastaja Valdis Lūriņš ja ema näitleja Marita Lūriņa-Stelmakere. Dita Lūriņa abikaasa on näitleja Mārtiņš Egliens. "Arhiivikoopia". Originaali arhiivikoopia seisuga 30. august 2011. Vaadatud 20. juulil 2013.{{netiviide}}: CS1 hooldus: arhiivikoopia kasutusel pealkirjana (link) Dita Lūriņa Läti Rahvusteatri kodulehel Dita Lūriņa andmebaasis IMDb
Autovargad

"Autovargad" on Philippe Fano ja Joseph Morderi 1906. aastal loodud ameerika kriminaaldraama. Filmis debüteerinud 20-aastasest Kanada päritolu Florence Lawrence'ist sai hiljem ligi 300 filmis üles astunud ameerika esimene filmitäht[viide?]. Philippe Fano Joseph Morder J. Stuart Blackton Florence Lawrence [1] The Automobile Thieves (1906) - Silent Era
Cooki maakond

Cooki maakond on maakond mitmes Ameerika Ühendriikide osariigis: Cooki maakond Georgias Cooki maakond Illinoisis Cooki maakond Minnesotas Cooki maakond Uus-Lõuna-Walesis Cooki maakond, endine maakond Uus-Meremaa Põhjasaarel Cooke'i maakond Texases
Jeffrey Sinclair

Jeffrey Sinclair on väljamõeldud tegelaskuju USA ulmetelesarjas "Babylon 5". Sinclairi osa mängib Michael O'Hare. Jeffrey David Sinclair sündis 3. mail 2218. aastal Marsi koloonias. Sinclairi isa oli Maa Alliansi sõjaväe piloot, kes osales Balose lahingus, mis oli Dilgari sissetungi viimane kokkupõrge. 2237. aastal astus Sinclair Maa sõjaväkke. Õppides sõjakoolis, kohtus ta Catherine Sakaiga, ning neil oli armusuhe. Pärast aastast kooselu läks paar lahku. Nad kohtusid siiski episoodiliselt 2258. aastani, mil kihlusid. 2259. aastal, täites Vahtidelt saadud ülesannet, jäi Sakai teadmata kadunuks. 2240. aastal sai Sinclairist kosmosehävitaja piloot. Vähem kui aasta pärast ülendati ta eskadroni ülemaks. Ta võttis osa lahingust Joonel, mis oli Maa-Minbari sõja viimane võitlus. Lahingu käigus hävitasid Minbari lahingulaevad tema juhitud eskadroni täielikult. Sinclairi hävitaja lasti sõelapõhjaks, kuid püsis siiski koos. Sinclair üritas rammida üht Minbari ristlejat. Tema katse ebaõnnestus, sest minbarid otsustasid ta elusalt kinni võtta. Järgnenud ööpäeva jooksul toimunu jäi Sinclairile pikka aega saladuseks, ning teda kimbutas mälukaotus. Üllatuslikult otsustasid minbarid aga seejärel alla anda ja sõja lõpetada, ehkki võitsid Joone lahingu ja oleksid võinud Maa hävitada. Miks minbarid sellise ootamatu otsuse tegid ja mis toimus Sinclairiga vangistuse ajal, selgub sarja "Babylon 5" sündmuste käigus. Kui valmis Babylon 5 kosmosejaam, kooskõlastas Maa selle komandöri valiku Minbariga ning Sinclair oli nimekirjas ainus, kellega minbarid nõustusid. Sinclair asus jaama juhtima 2257. aastal. Tema esimene suurem katsumus oli intsident Vorloni suursaadik Koshiga, mis peaaegu oleks talle koha maksnud. Sellest juhtumist räägib sarja "Babylon 5" avaosa "The Gathering". 2258. aastal, sarja esimesel hooajal, on Sinclair jaama komandör, ning esineb kõigis osades. 2259. aasta jaanuaris nimetatakse Jeffrey Sinclair Maa Alliansi suursaadikuks Minbarile, ning Babylon 5 komandöriks saab kapten John Sheridan. Seriaali edasistes sündmustes mängib Sinclair olulist osa ühe Minbari iidse ettekuulutuse täitumises.
Cooke'i maakond

Cooke'i maakond (Cooke County) on maakond USA-s Texase osariigis. Geograafilised koordinaadid on 33°38' N, 97°13' W. Maakonna halduskeskus on Gainesville. Maakonna pindala on 2328 km², millest 65 km² moodustab veepindala. Elanike arv oli 2010. aasta rahvaloenduse järgi 38 437. Aastal 2000 oli seal 36 363 elanikku. Love'i maakond (põhjas) Graysoni maakond (idas) Dentoni maakond (lõunas) Wise'i maakond (edelas) Montague maakond (läänes) Cooke'i maakond moodustati 1848. aastal Fannini maakonna osast. Maakond on nime saanud Texase revolutsiooni sõduri William Gordon Cooke'i järgi. Cooke'i maakonna koduleht (inglise keeles)
Inci Y.

Varjunime Inci Y. all on ajakirjanik Jochen Faust kirja pannud raamatud Saksamaal elava türklanna elust, mis Fausti ning need avaldanud kirjastuse Piper Verlag andmetel on autobiograafilised. Autor sündis 1970 Saksamaal, kuid elas 11. eluaastani Ankaras. Seejärel elas ta kuus aastat Saksamaal ning seejärel sunniti ta Türgis abielluma. Nüüdseks on ta lahutatud ja elab jälle Saksamaal. Ilmunud on kaks raamatut: "Erstickt an euren Lügen" ("Lämbunud teie valedest"; 2005) "Erzähl mir nix von Unterschicht" (2007) Esimene raamat räägib sundabiellumisest, teine diskrimineerimisest Saksamaal. Need on äratanud suurt tähelepanu ja neid on korduvalt välja antud. Esimest raamatut on ka tõlgitud, näiteks ilmus see 2007 İstanbulis türgi keeles. Aastal 2009 ilmus Daniel Dettlingi ja Christian Schüle toimetatud raamatus "Minima Moralia" veel üks Inci Y. tekst. Sissekanne saidil perlentaucher.de
Ya Boy

Ya Boy (õieti William Joseph Crawford; sündinud 28. jaanuaril 1984 Fillmore'is San Franciscos) on ameerika Ühendriikide räppar.
Ya Kid K

Ya Kid K (õieti Manuela Barbara Moasco Kamosi; sündinud 26. jaanuaril 1973 Kinshasas) on Kongo DV päritolu räppar ja laulja.
Jüri Rätsep

Jüri Rätsep (3. juuli 1935 Elva – 1. august 2018) oli eesti jurist, poliitik ja kohtunik. Ta lõpetas 1956. aastal Elva Töölisnoorte Keskkooli ja 1961. aastal Tartu Riikliku Ülikooli õigusteaduskonna. Ta töötas aastatel 1961–1966 Viljandi Prokuratuuris uurija ja abiprokurörina; 1966. aastast oli Viljandi õigusnõuandla advokaat. Ta oli Eesti Advokaatide Kolleegiumi liige. Aastatel 1990–1992 oli ta Eesti Vabariigi Ülemnõukogu saadik, ajakirjanduskomisjoni liige ja eetikakomisjoni aseesimees. 20. augustil 1991 hääletas ta Eesti Vabariigi taastamise poolt. Ta oli ka Eesti Komitee I ja II koosseisu ning selle juhatuse liige; samuti aastatel 1991–1992 Põhiseaduse Assamblee liige. 1988. aastast oli ta Sakalamaa Rahvarinde Kesktoimkonna liige. 5. oktoobrist 1992 kuni 10. augustini 1993 oli ta VII Riigikogu liige. 11. augustist 1993 kuni 14. veebruarini 2002 oli ta Riigikohtu kohtunik. Oli 20. Augusti Klubi liige. 2000 Valgetähe II klassi teenetemärk 2006 Riigivapi II klassi teenetemärk Endised Riigikohtu liikmed alates 1992. aastast, Riigikohtu veeb "Kes on kes Eesti poliitikas", Eesti Entsüklopeediakirjastus 1992. Jüri Rätsep "On aeg selgitada tõde" (J. Hindi kaitsja ülevaade kohtuprotsessist) – Vikerkaar 1988, nr 6, lk 87–92 ja nr 7, lk 89–94 Vastu võetud 11. mai 1993 Jüri Rätsepa Riigikohtu liikme ametisse nimetamise seadus, Välja kuulutatud Vabariigi Presidendi 18. mai 1993. a otsusega nr 100, eRT Riigikohtu esimees soovib vabastada ametist riigikohtu liikme Jüri Rätsepa, aripaev.ee, 17. jaanuar 2002 Suri üks Eesti riikliku iseseisvuse taastajaid Jüri Rätsep, Tartu Postimees, 1. august 2018 Suri Eesti Vabariigi Ülemnõukogu liige Jüri Rätsep, delfi.ee, 1. august 2018 Suri jurist ja poliitik Jüri Rätsep, err.ee, 1. august 2018 Riigikohus avaldab kaastunnet Jüri Rätsepa omastele, riigikohus.ee, 2. august 2018
Qian Xuesen

Qian Xuesen (Qián Xuésēn; 錢學森 / 钱学森; 11. detsember 1911 Hangzhou – 31. oktoober 2009 Peking) oli hiina kosmoseteadlane. Teda peetakse Hiina kosmoseprogrammi isaks, kuid ta andis olulise panuse ka USA kosmosetehnikasse.
Madara Saldovere

Madara Saldovere (sündinud 15. oktoobril 1984 Riias) on läti näitleja. 2007. aastal lõpetas ta Läti Kultuuriakadeemia näitekunsti erialal. Aastatel 2007–2014 oli ta Läti Rahvusteatri näitleja. "Arhiivikoopia". Originaali arhiivikoopia seisuga 8. september 2011. Vaadatud 19. juulil 2013.{{netiviide}}: CS1 hooldus: arhiivikoopia kasutusel pealkirjana (link) Madara Saldovere Läti Rahvusteatri kodulehel
Xueshan

Xueshan (Xuě Shān; 雪山 'lumemägi') on mägi Taiwanil Keskmäestiku põhjaosas Xueshani ahelikus Taichungi linna idaosas paikneva Hepingi valla ja Miaoli maakonna kaguosas paikneva Hepingi valla piiril Shei-Pa rahvuspargis, saare kõrguselt teine tipp (3886 m). Geograafilised koordinaadid on 24°23′10″ N, 121°13′50″ E. Kuni 20. sajandi alguseni tunti mäge läänes Mount Sylvia nime all. Jaapanlased andsid talle 1923 oma võimu ajal Taiwanil nimeks Tsugitakayama (次高山 'kõrguselt teine mägi'), sest ta oli samuti Taiwanil asuva Yu Shani järel tollase Jaapani võimuala kõrguselt teine mägi.
Sangamoni maakond

Sangamoni maakond (Sangamon County) on maakond USA-s Illinoisi osariigis. Geograafilised koordinaadid on 39°76' N, 89°66' W. Maakonna halduskeskus ja suurim linn on osariigi pealinn Springfield. Maakonna pindala on 2270 km², millest 23 km² moodustab veepindala. Elanike arv oli 2020. aasta rahvaloenduse järgi 196 343. Aastal 2010 oli elanikke 197 465 ja 2000. aastal 188 951. Menardi maakond (põhjas) Logani maakond (põhjas) Maconi maakond (idas) Christiani maakond (kagus) Montgomery maakond (lõunas) Macoupini maakond (lõunas) Morgani maakond (läänes) Cassi maakond (läänes) Sangamoni maakond moodustati 30. jaanuaril 1821 Madisoni ja Bondi maakonna osadest. Maakond on saanud nime Sangamoni jõe järgi. Aastatel 1834–1842 oli Abraham Lincoln Sangamoni maakonna esindaja Illinoisi Esindajatekojas. Lincoln on maetud Springfieldis asuvale Oak Ridge'i kalmistule. Sangchris Lake State Recreation Area Auburn (2020. aasta rahvaloenduse järgi 4574 elanikku) Leland Grove (1454 elanikku) Springfield (114 394 elanikku; halduskeskus) Virden (3231 elanikku) Interstate 55 Interstate 72 U.S. Route 36 Illinois Route 4 Illinois Route 29 Illinois Route 54 Illinois Route 97 Illinois Route 104 Illinois Route 124 Illinois Route 123 Illinois Route 125 Sangamoni maakonna koduleht (inglise keeles)
Marioni maakond (Indiana)

Marioni maakond (Marion County) on maakond USA-s Indiana osariigis. Geograafilised koordinaadid on 39°78' N, 86°14' W. Maakonna halduskeskus on Indianapolis. Maakonna pindala on 1044 km², millest 17 km² moodustab veepindala. Elanike arv oli 2020. aasta rahvaloenduse järgi 977 203. Aastal 2010 oli elanike arv 903 393 ja 2000. aastal 860 454. Hamiltoni maakond (põhjas) Hancocki maakond (idas) Shelby maakond (kagus) Johnsoni maakond (lõunas) Morgani maakond (edelas) Hendricksi maakond (läänes) Boone'i maakond (loodes) Marioni maakond moodustati 1. aprillil 1822. Maakond on saanud nime Ameerika iseseisvussõja brigaadikindrali Francis Marioni järgi. 1970. aastal ühines maakond Indianapolise linnaga ühiseks omavalitsusüksuseks, moodustades ühise linna/maakonna omavalitsuse Unigov, samas eksisteerivad maakonnas ka eraldi omavalitsustega linnad, nagu Beech Grove, Lawrence, Southport ja Speedway. Indianapolise ja Marioni maakonna koduleht (inglise keeles)